Pad popularnosti predsjednika Busha (12/7/03) - 2003-07-12
59 posto ispitanika u anketi Washington Posta smatra da predsjednik "dobro obavlja posao". Međutim, predsjednikovu ekonomsku politiku 
objavljuje i najnovije podatke o javnom mnijenju, prema kojima je u zadnjih 18 dana popularnost predsjednika Busha pala za 9 posto, te sada iznosi 59 posto. Taj pad, ističe , u potpunosti slijedi i nezadovoljstvo javnosti načinom na koji predsjednik rješava probleme u Iraku. Po prvi puta, nešto više od polovice zemlje vjeruje da su česte pogibije američkih vojnika u Iraku 'neprihvatljive', što je porast od 8 posto u manje od tri tjedna. Još uvijek većina Amerikanaca - 57 posto - smatra da je rat u Iraku vrijedan žrtvi, ali je to za 7 posto manje nego krajem lipnja, a za 13 posto manje nego kada je rat završio, prije deset tjedana. Činjenica da oružje za masovno uništavanje u Iraku još uvijek nije pronađeno, prema ispitivanju , oštro je podijelila zemlju, jednako kao i pitanje eventualnog mirovnog angažmana u Liberiji. Na domaćem planu, predsjednikovu ekonomsku politiku odobrava manje od polovice ispitanika. Jutrošnja izdanja američkih listova također opširno izvješćuju o priznanju odgovornosti direktora Središnje obavještajne agencije, CIA-e, Georgea Teneta, za krive informacije o iračkom oružju masovnog uništavanja koje je predsjednik Bush iznio u siječnju, u svojem govoru pred Kongresom o stanju nacije. S tim u vezi, list izvješćuje o pismu kongresnih zastupnika iz saveznih država Massachusetts i Rhode Island - koji su podržavali rat protiv Iraka - predsjedniku Bushu. U tom pismu, kongresmeni, uz traženje punog objašnjenja za sada diskreditirane navode, isto tako pitaju u kojoj mjeri može Kongres vjerovati drugim tvrdnjama predsjednika u vezi s iračkim oružjem za masovno uništavanje. Kako piše ovaj najveći američki dnevni list, kredibilitet administracije ovisi o tome kako će odgovoriti na pitanja kongresmena. , pak, izvješćuje o pojačanim naporima američkih postrojbi u Iraku da pronađu Saddama Husseina. Svakodnevne akcije rezultat su brojnih prijava koje se slijevaju posljednjih nekoliko tjedana, čak i prije nego što su Sjedinjene Države, prošli tjedan, ponudile nagradu od 25 milijuna dolara za informaciju koja bi dovela do uhićenja ili potvrde smrti bivšeg iračkog diktatora.